Author: Jozef Malankevic

Vláda Slovenskej republiky

Uznesenie vlády Slovenskej republiky
číslo
zo dňa................

k návrhu na uzavretie a ratifikáciu Zmluvy medzi Slovenskou republikou 
a Maďarskou republikou o hraničnom vybavovaní v cestnej, železničnej 
a vodnej doprave

Číslo materiálu: | /2003
Predkladateľ: | minister vnútra

Vláda

A.	s ú h l a s í
	
A.1.	s uzavretím a ratifikáciou Zmluvy medzi Slovenskou republikou a Maďarskou republikou o hraničnom vybavovaní v cestnej, železničnej a vodnej doprave (ďalej len “zmluva”),
	
A.2.	s tým, že jej zmluva nebude po podpise znovu predložená;

B.      o d p o r ú č a

prezidentovi Slovenskej republiky 

B.1.	splnomocniť predsedu vlády Slovenskej republiky a ako alternátov ministra vnútra Slovenskej republiky a ministra zahraničných vecí Slovenskej republiky na podpis zmluvy s výhradou ratifikácie;

B.2.	ratifikovať podpísanú zmluvu po vyslovení súhlasu Národnej rady Slovenskej republiky;

Národnej rade Slovenskej republiky

B.3.	rozhodnúť o tom, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi;

Vláda Slovenskej republiky

C.      p o v e r u j e
         
           predsedu vlády

C.1. predložiť zmluvu po jej podpise Národnej rade Slovenskej republiky na  vyslovenie súhlasu a na rozhodnutie, že ide o zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

ministra vnútra

C.2.   odôvodniť návrh na uzavretie zmluvy v Národnej rade Slovenskej republiky;   

D.	     u k l a d á
         
           ministrovi vnútra 

D.1.	po vyslovení súhlasu Národnej rady Slovenskej republiky požiadať ministra zahraničných vecí, aby vykonal príslušné ratifikačné opatrenia,

D.2.	po dni výmeny ratifikačných listín požiadať ministra zahraničných vecí, aby zabezpečil vyhlásenie zmluvy v  Zbierke  zákonov  Slovenskej  republiky,   

            ministrovi vnútra
            ministrovi financií
            ministrovi dopravy, pôšt a telekomunikácií

D.3.	po nadobudnutí platnosti zmluvy zabezpečiť vykonávanie.
          
         Termín: trvale 

Vykonajú:     predseda vlády
                       minister vnútra
                       minister zahraničných vecí
	           minister financií
                       minister dopravy, pôšt a telekomunikácií
Na vedomie:  prezident Slovenskej republiky
                       predseda Národnej rady Slovenskej republiky